આ આંકડા છે અને આંકડા ખોટું નથી બોલતા. એ પણ સત્ય છે કે કદાચ આખી તસવીરનું હાલ વર્ણન થઈ શકે નહીં, જેમ કે કુલ રન અને કુલ વિકેટનો આંકડો તો દેખાઈ આવે છે, પરંતુ અણીના સમયે આક્રમક ૨૦-૩૦ રન બનાવીને મેચ જીતાડવાનું પણ એક મહત્ત્વ હોય છે. જરૂર પડે ત્યારે અંતિમ ઓવરોમાં કરકસરયુક્ત બોલિંગ કરીને મેચ જીતાડવાનું પણ એક મહત્ત્વ હોય છે. યુવરાજ જેવા ખેલાડી પર સનરાઇઝર્સ હૈદરાબાદે સાત કરોડ રૂપિયાની બોલી લગાવી હતી. યુવરાજ ઈજાગ્રસ્ત હોઈ હજુ સુધી એક પણ મેચ રમી શક્યો નથી.